**Vändra Tarbijate Ühistu**

**AVALDUS**

**Vändra Tarbijate Ühistu Vändra piirkonna liikmete koosoleku nime all 20.02.2021 Vändra kultuurimajas toimunud rahvakoosoleku kohta.**

Vändra Tarbijate Ühistule edastati 22.02.2021 Toomas Taul ja Lea Toom allkirjadega 20.02.2021 kuupäevaga dateeritud protokoll pealkirjaga “Vändra Tarbijate Ühistu Vändra piirkonna liikmete koosolek” ning üheteistkümne allkirjaga “Nõue 20.02.2021 toimunud piirkonna liikmete koosoleku protokolli avaldamiseks Vändra Tarbijate Ühistu kodulehel” ja “Nõude esitamine erakorraliseks volinike koosoleku kokkukutsumiseks”.

Ülalnimetatud saadetiste kohta Vändra Tarbijate Ühistu (VTÜ) selgitab.

1. Ülal viidatud protokollist nähtuvalt võib tuletada, et 20.02.2021 toimunud koosoleku aluseks oli protokolli sõnastuses “30.detsembril 2020 esitasid liikmed koosoleku kokkukutsumiseks uue nõude, näidates nõudes ära päevakorraküsimused (volinike tagasikutsumine, uute volinike valimine)”.

Viidatud protokolli kohaselt kinnitati järgmine päevakord: “1.juhatuse informatsioon 2.volinike tagasikutsumine 3.volinike valimine”.

Arvestades koosoleku kokkukutsumise aluses ja koosolekul kinnitatud päevakorra erinevust, ei toimunud 20.02.2021 30.12.2020 esitatud nõude alusel, 20.02.2021 toimus iseseisev koosolek, millel puudub seos 30.12.2020 esitatud nõudega enamaks kui kahe päevakorrapunkti kokkulangevuses.

Lisaks nimetatule erinesid 30.12.2020 koosoleku kutses ja 20.02.2021 toimunud koosoleku pealdistes erinevused, ehk 30.12.2020 ei kutsutud inimesi Vändra piirkonna koosolekule.

Seega 20.02.2021 toimus rahvakoosolek, mida osavõtjad nimetasid eksitavalt kui “Vändra Tarbijate Ühistu Vändra piirkonna liikmete koosolek”, sellel koosolekul puudus õigusseos VTÜ-ga.

 20.02.2021 toimunud koosoleku seaduslikkuse on tänaseks protestinud muuhulgas Jaanus Rahula, Vaike Tagapere, Milvi Vaht, Krista Jürimäe, Ralf-Henry Kaas.

 Protestides märgitakse järgmisi seadusrikkumisi:

 a)koosoleku kokku kutsumine toimus seadust ja VTÜ põhikirja rikkudes, väljakuulutatud ja

 toimunud koosolekud ei olnud samased

 b)koosolekust ei teavitatud ei seaduse ega põhikirja kohaselt

 c)koosolekul puudus vajalik kvoorum

 d)koosolekul osalesid mitteliikmed

 e)koosoleku kutsel ja osavõtulehel on allkirju, milliste isikusamasus on mittevastav, allkirjad

 ei ole nimekirja kantud isikute omad

 f)hääletamise ajal lahkusid mitmed isikud saalist, aga hääletanute arvus see ei kajastu

 g)mitu kohalolnut hääletas mitme volitusega, mida põhikiri ei luba

 h)koosoleku juhatamine oli asjatundmatu ja lohakas, häältelugemine oli kaootiline, ei loetud

 kõiki poolt- ja vastuhääli, ei arvestatud võrdsete häälte olemasolul põhikirjaga ette nähtut.

1. Kui oleks olnud tegemist 20.02.2021 VTÜ Vändra piirkonna liikmete koosolekuga, oleks see toimunud järgmiste puudustega, mille tõttu koosoleku otsused oleks olnud seaduse- ja põhikirja vastased.

Protokolli kohaselt osales koosolekul 79 inimest. Ühistu nimekirjas on 690 liiget, Vändra piirkonnas üle 400 liikme. Lihtne arvutus näitab, et puudus otsustuseks vajalik osalejate arv.

Seega, kui ka oleks olnud tegemist VTÜ Vändra piirkonna koosolekuga, ei olnuks koosolek otsustuvõimeline, sest puudus otsuste vastuvõtmiseks vajalik otsustusõiguslik seadusele ja põhikirjale vastav osalejate arv.

1. Protokollis viidatud koosoleku kokkukutsumise registreerimislehel olevate nimede ja allkirjade ehtsuse osas on esitatud kahtlusi. Kahtluste kontrollimiseks on esitatud kuriteoteade.
2. Protokollis viidatud koosoleku kokkukutsumise registreerimislehel, osalejate nimekirjas on VTÜ liikmeskonda mittekuuluvaid isikuid.
3. Protokolli kohaselt 20.02.2021 toimunud koosolekul läbi viidud valimistel ei lähtutud VTÜ organisatsiooni ülesehitust ja tegevust reguleerivatest normdokumentidest, puudus seos VTÜ-ga, sh ei lähtutud piirkonna volikogu liikmete isikulisest ega arvulisest koosseisust.
4. Inimesed küsivad, miks on tekkinud ülalkirjeldatud olukord? Meenutame, et oktoobrikuus toimus Ühistu Vändra piirkonna koosolek, mida juhatas Toomas Taul, kuid paraku ei soovinud T.Taul selle koosoleku protokolli allkirjastada, selle asemel algatati uue koosoleku kokkukutsumine. Küsige T.Taul käest, miks ta koosoleku protokolli allakirjutamisest keeldus ja selle asemel uut koosolekut soovis. Meile ei ole ta sellele küsimusele vastanud.

Kokkuvõttes.

Vändra Tarbijate Ühistu koosoleku nime all 20.02.2021 toimunud koosoleku otsused on õigustühised, 22.02.2021 esitatud ülalnimetatud nõudeid on esitanud selleks õigustamatud isikud mitteõiguslikul alusel. Nii 20.02.2021 toimunud koosolek kui selle nimel nõudeid esitanud isikud on toimepanduga oluliselt kahjustanud Vändra Tarbijate Ühistu head mainet, heitnud oma pahatahtliku omakasupüüdliku tegevusega varju kõigile Ühistu liikmeile.

Vändra Tarbijate Ühistu kutsub kõik inimesi, kelle nime on kasutatud nende teadmata või tahte vastaselt ja kelle allkiri ei vasta nende omale, sellest teada andma. Selleks esitame allkirjalehed meie Ühistu kodulehel.

Lugupidamisega,

Gersti Kont

Vändra Tarbijate Ühistu nõukogu ja juhatuse nimel